Olaf Glosimodt

Olaf Olafsen Glosimodt (født 13. juli 1821, Seljord i Telemark; død 12. desember 1901, København) var en norsk treskjærer og billedhugger. Han er blant annet kjent for å ha skåret døpefonten til Seljord kirke, for å ha bidratt til treskjæringene på Oscarshall på Bygdøy og medaljongene på utsiden av Frederiks gate 3 i Oslo, og for statuene av Paulus og Peter i Trefoldighetskirken (Oslo) og Slottskapellet. 

I 1849 ble han tatt opp på Den kongelige Tegneskole i datidens Christiania, og i 1851 dro han til København hvor han ble tatt opp ved Det Kongelige Danske Kunstakademi, hvor han blant annet ble engasjert som assistent for professor Herman Wilhelm Bissen.

Norske billedhuggere
Norske treskjærere